ร้านนี้ถ้าวิวให้หกดาวได้ผมให้วิวหกดาว..

ร้าน 8th at Riverview Guest House เป็นร้านที่อยู่ตรงแถวตลาดน้อย เป็นร้านดาดฟ้าที่อยู่ริมแม่น้ำเจ้าพระยาตรงหัวโค้งพอดี เนื่องจากอยู่ตรงหัวโค้ง ร้านจึงเห็นวิวแม่น้ำทั้งซ้ายและขวา โดยไม่มีอะไรมาบัง! ซ้ายมือเห็นวิวไปยังโรงแรม แชงกรีล่าและโอเรียนเต็ล ทางขวาเห็นไปถึงวัดอรุณ สีทองสวยงาม เท่านั้นยังไม่พอ โรงแรมริมแม่น้ำชอบจะจุดพลุให้เราดูอยู่บ่อยๆด้วย (วันนั้นที่ไปก็มีจุดพลุครับ)

อาหารที่นี่เป็นอาหารไทย ที่เหมาะที่จะขายฝรั่งจึงออก fusion นิดๆ เช่น ไก่กรอบเขียวหวาน ที่เป็นไก่ชุบแป้งทอดกรอบราดด้วยแกงเขียวหวาน หรือปลาผัดสมุนไพร ที่เป็นปลาชิ้นโตผัดกับสมุนไพรหลายชนิด อร่อยครับ ผู้จัดการร้านบอกว่า ร้านนี่้ลูกค้าฝรั่งประมาณ 90% เพราะตั้งอยู่บน Guest House และมีทัวร์มาลงเป็นประจำ

แอบเสียดายอยู่เหมือนกันว่าทำไมฝรั่งเยอะ วิวดีแบบนี้คนไทยน่าจะได้ดูด้วย คุณผู้จัดการร้าน บอกว่าเป็นความตั้งใจของทางร้านอยู่พอดีที่จะโปรโมทร้านกับคนไทยมากขึ้น ดีครับดี

โดยรวมผมให้วิวหกดาว ขอลบหนึ่งดาวเพราะเดินทางมายากมาก โทรถามอย่างเดียวครับ และลบอีกหนึ่งดาวที่ร้านเก่าไปหน่อยครับ!
